**DOHODEK IZ KAPITALA**

**Dividende – izplačana vrednost delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe**

**Podrobnejši opis velja za odmerni leti 2020 in 2021 ter od odmernega leta 2023 dalje**

**April 2023**

**KAZALO**

[1.0 UVOD 3](#_Toc132977788)

[2.0 OPREDELITEV IZPLAČANE VREDNOSTI DELNIC ALI DELEŽEV DRUŽBE 3](#_Toc132977789)

[2.1. Izračun in plačilo dohodnine od izplačane vrednosti delnic ali deležev 4](#_Toc132977790)

[2.2. Način uveljavljanja zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev 6](#_Toc132977791)

[2.3. Obveznost poročanja o odkupih lastnih poslovnih deleže s strani notarjev 7](#_Toc132977792)

[3.0. PRIMERI IZRAČUNOV UVELJAVLJANJA ZMANJŠANJA IZPLAČANE VREDNOSTI DELNIC ALI DELEŽEV 7](#_Toc132977793)

[3.1. Primer 1 7](#_Toc132977794)

[3.2. Primer 2 12](#_Toc132977795)

[3.3. Primer 3 15](#_Toc132977796)

[3.4. Primer 4 19](#_Toc132977797)

1.0 UVOD

Z Zakonom o spremembah in dopolnitvah Zakona o dohodnini (novela ZDoh-2V), ki se je začel uporabljati za davčna leta od vključno 1. januarja 2020, je bil dopolnjen 90. člen [Zakona o dohodnini](http://www.pisrs.si/Pis.web/pregledPredpisa?id=ZAKO4697) - ZDoh-2 z novo 6. točko četrtega odstavka. Z Zakonom o spremembah in dopolnitvah Zakona o dohodnini (ZDoh-2Z), ki se je uporabljal od 1. 1 2022 do 31.12.2022, pa je bila navedena točka črtana.

Novi Zakon o spremembah in dopolnitvah Zakona o dohodnini (ZDoh-2AA), ki velja od 1. 1. 2023 dalje, ponovno uvaja 6. točko četrtega odstavka v 90. člen ZDoh-2. To pomeni, da je določba 6. točko četrtega odstavka 90. člena veljala za odmerni leti 2020 in 2021, ter ponovno velja od odmernega leta 2023 dalje, ne velja pa za leto 2022. Ta določba opredeljuje način obdavčitve dohodka fizične osebe, povezanega z odsvojitvijo delnic oziroma deležev družbe v primeru, ko družba od fizične osebe pridobiva lastne delnice oziroma deleže, razen v primeru, ko družba pridobiva lastne delnice na organiziranem trgu.

2.0 OPREDELITEV IZPLAČANE VREDNOSTI DELNIC ALI DELEŽEV DRUŽBE

**2.1. Opredelitev izplačane vrednosti delnic ali deležev**

Izplačana vrednost delnic ali deležev v primeru odsvojitve delnic oziroma deležev v okviru pridobivanja lastnih delnic oziroma deležev družbe - razen v primeru, ko družba pridobiva lastne delnice na organiziranem trgu - se obdavči kot dividenda po 6. točki četrtega odstavka 90. člena ZDoh-2.

Pri tem pa se lahko izplačana vrednost delnic oziroma deležev zmanjša za njihovo nabavno vrednost, če davčni zavezanec tako zmanjšanje uveljavlja na način, določen s 329. b členom [Zakona o davčnem postopku](http://www.pisrs.si/Pis.web/pregledPredpisa?id=ZAKO4703) - ZDavP-2. Nabavna vrednost delnic oziroma deležev se določi v skladu z 98. členom ZDoh-2 (vrednost kapitala ob pridobitvi). Tako se za nabavno vrednost delnice oziroma deleža, pridobljenega na podlagi prodajne pogodbe, šteje v pogodbi navedena vrednost delnic oziroma deležev, za nabavno vrednost delnice ali deleža, pridobljenega pri povečanju osnovnega kapitala iz sredstev družbe, pa se na splošno šteje, da je ta vrednost enaka nič. Pri določitvi nabavne vrednosti delnic oziroma deležev je treba upoštevati tudi določbe 152. člena ZDoh-2. Slednji vsebuje pravila glede uporabe 98. člena ZDoh-2 oziroma določanja nabavne vrednosti delnic in deležev, pridobljenih pred 1. 1. 2003 oziroma določenih delnic oziroma deležev, pridobljenih v letih 2005 in 2006. Če je dogovorjeno obročno izplačevanje vrednosti ali deležev, se nabavna vrednost porazdeli med obroke sorazmerno njihovi višini. Če je davčni zavezanec delnice ali deleže družbe pridobival na različne datume, se šteje, da je odsvojil zadnje pridobljene delnice oziroma deleže. To pomeni, da se bo za namene obdavčitve tovrstnih dividend glede določitve odsvojenih delnic oziroma deležev iz zaloge vseh delnic oziroma deležev zavezanca uporabljala metoda zadnjih cen LIFO (last in first out). Navedeno pravilo predstavlja odmik od pravila zaporednih oziroma prvih cen (FIFO – first in first out), ki velja pri obdavčitvi dobička iz kapitala, doseženega z odsvojitvijo delnic oziroma deležev. S tem pravilom (LIFO) se prepreči, da bi se zaradi ugodnejše obravnave razdelitve dobička družbe družbenikom, ki so fizične osebe, v primerih, ko družba od družbenikov pridobiva lastne delnice oziroma deleže, uporabljale sheme sočasnega povečevanja osnovnega kapitala iz sredstev družbe.

Odsvojitev delnic ali deležev po tej točki se ne šteje za odsvojitev kapitala po poglavju III. 6. 3 (Dobiček iz kapitala) ZDoh-2. Navedeno pa ne velja v primeru izplačila vrednosti delnic, kadar delniška družba pridobiva lastne delnice na organiziranem trgu, saj se take odsvojitve delnic družbi štejejo za odsvojitev kapitala in obdavčijo po poglavju III.6.3 (Dobiček iz kapitala) ZDoh-2 in ne kot dividenda.

Izplačana vrednost delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe, zmanjšana za nabavno vrednost odsvojenih delnic oziroma deležev (če davčni zavezanec to možnost uveljavlja), se obdavči kot dividenda po stopnji 25 % (v odmernem letu 2020 in 2021 po stopnji 27,5 %), ne glede na obdobje imetništva odsvojenih delnic ali deležev.

Za opredelitev, kdaj se šteje, da je dohodek oziroma obravnavano izplačilo vrednosti delnic oziroma deležev pridobljeno oziroma doseženo, se upošteva splošna določba petega odstavka 15. člena ZDoh-2. Ta določa, da je dohodek pridobljen oziroma dosežen v davčnem letu, v katerem je prejet, če ni s tem zakonom drugače določeno. Šteje se, da je dohodek prejet, ko je izplačan fizični osebi ali je kako drugače dan na razpolago fizični osebi.

V primeru, ko je družba pridobila lastne deleže z notarsko pogodbo, sklenjeno 24. 12. 2019, med družbo in družbenikom, na podlagi katere družbenik popolnoma izstopa iz družbe in nima več deleža v družbi ter bo družba izstopajočemu družbeniku nakazala prvi del kupnine v januarju 2020, se šteje, da je družbenik odsvojil delež v gospodarski družbi. Po vsebini gre za odsvojitev kapitala po III.6.3 poglavju ZDoh-2. Davčni zavezanec je moral v takem primeru vložiti Napoved za odmero dohodnine od dobička od odsvojitve vrednostih papirjev in drugih deležev ter investicijskih kuponov do 28. 2. 2020. Glede na to, da je bila obravnavana pogodba sklenjena še v letu 2019, se upoštevajo določbe ZDoh-2, ki se uporabljajo za dohodke, dosežene do vključno 31. 12. 2019.

Zakon o spremembah in dopolnitvah Zakona o dohodnini - ZDoh-2V, ki vsebuje določbo 6. točke četrtega odstavka 90. člena, se uporablja za odmerni leti 2020 in 2021 ter na podlagi ZDoh-2AA od odmernega leta 2023 dalje.

2.1. Izračun in plačilo dohodnine od izplačane vrednosti delnic ali deležev

Dohodnino od izplačane vrednosti delnic ali deležev izračuna:

1. plačnik davka v obračunu davčnega odtegljaja

– obrazec REK-2 (za odmerni leti 2020 in 2021)

Če izplačano vrednost delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe izplača oseba, ki se v skladu z 58. členom ZDavP-2 šteje za plačnika davka, je ta dolžan za davčnega zavezanca izračunati, odtegniti in plačati davčni odtegljaj od navedene izplačane vrednosti. Šteje se, da je plačnik davka, ki je odtegnil davčni odtegljaj, davčni odtegljaj odtegnil v breme dohodka davčnega zavezanca. Pri tem mora plačnik davka davčni odtegljaj izračunati in odtegniti ob obračunu dohodka, plačati pa najpozneje v petih dneh od izplačila dohodka (četrti odstavek 325. člena ZDavP-2). Obračun davčnega odtegljaja – obrazec REK-2, s šifro vrste dohodke 1925 - Izplačana vrednost delnic ali deležev v primeru odsvojitve delnic ali deležev v okviru pridobivanja lastnih delnic ali deležev družbe 6.tč. 4. odst. 90. čl. ZDoh-2, pa mora predložiti davčnemu najpozneje na dan izplačila dohodka (336. člen ZDavP-2). Plačnik davka mora predložiti obračun davčnega odtegljaja na dan izplačila dohodka tudi v primeru, če je davčna osnova enaka nič.

V skladu s [Pravilnikom o vsebini in obliki obračuna davčnih odtegljajev ter o načinu predložitve davčnemu organu](http://www.pisrs.si/Pis.web/pregledPredpisa?id=PRAV8815), ki se je uporabljal do konca leta 2022, se v primeru izplačila vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe, ki se obdavčuje kot dividenda po 6. točki četrtega odstavka 90. člena ZDoh-2, v razdelku I. Osnova za izračun davčnega odtegljaj v polje **101 Dohodek,** vpiše izplačana vrednost odsvojenih.

V polje 107 Davčna osnova pa se vpiše davčna osnova, ki je izplačana vrednost delnic oziroma deležev, zmanjšana za njihovo nabavno vrednost, če davčni zavezanec uveljavlja zmanjšanje izplačane vrednosti za nabavno vrednost delnic oziroma deležev v skladu s 329.b členom (uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev) ZDavP-2.

|  |  |  |  |
| --- | --- | --- | --- |
| **I. OSNOVE ZA IZRAČUN DAVČNEGA ODTEGLJAJA** | | | Znesek |
| 101 | Dohodek | | 170.000,00 |
| 103 | Dohodek, izplačan nerezidentom | |  |
| 104 | Dohodek, od katerega se ne odtegne davčni odtegljaj | |  |
| 105 | Bonitete | |  |
| 106 | Normirani stroški | % |  |
| 107 | Davčna osnova | | 70.000,00 |
| 108 | Davčna osnova - nerezidenti, ki uveljavljajo ugodnosti iz mednarodnih pogodb | |  |
| 109 | Davčna osnova - rezidenti, ki uveljavljajo oprostitev plačila davčnega odtegljaja po mednarodni pogodbi | |  |
| 110 | Davčna osnova - zavezanci, ki uveljavljajo izračun akontacije dohodnine po znižani stopnji ali po lestvici | |  |

* obrazec REK-O (od 1. 1. 2023 dalje)

Za izplačila od 1. 1. 2023 dalje se na podlagi [Pravilnika o vsebini in obliki obračuna davčnih odtegljajev](http://www.pisrs.si/Pis.web/pregledPredpisa?id=PRAV14693) za poročanje davčnemu organu uporablja REK-O obrazec. O izplačanem dohodku se podrobno poroča na individualnem delu REK-O obrazca, zbirni del REK-O obrazca pa predstavlja seštevek davčnih obveznosti za plačilo.

Za izplačilo vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe, ki se obdavčuje kot dividenda po 6. točki četrtega odstavka 90. člena ZDoh-2 se v individualnem delu REK-O obrazca v razdelku Bruto dohodek v polje **A052 Dohodek** izbere vrsta dohodka **1925 in** vpiše znesek dohodka, ki je izplačana vrednost odsvojenih delnic ali deležev, zmanjšana za nabavno vrednost delnic ali deležev, ki se določi v skladu z 98. členom ZDoh-2. Znesek izračunanega davčnega odtegljaja se vpiše v polje A091 Davčni odtegljaj.

V primeru, ko izplačana vrednost odsvojenih delnic ali deležev, zmanjšana za nabavno vrednost delnic ali deležev, ki se določi v skladu z 98. členom ZDoh-2 znaša 0 (nič), se na REK-O obrazcu ne poroča.

1. davčni organ v odločbi, izdani na podlagi napovedi zavezanca

V primerih, ko ni plačnika davka (oseba, ki se ne šteje za plačnika davka v skladu z 58. členom ZDavP-2), mora izplačano vrednost delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe napovedati davčni zavezanec (prejemnik obravnavanega izplačila) sam, in sicer do 28. februarja tekočega leta za preteklo leto pri davčnem organu na obrazcu [Napoved za odmero dohodnine od dividend za leto \_\_\_\_](http://www.pisrs.si/Pis.web/npb/2019-01-3651-p8.pdf). Ta obrazec napovedi se je uporabljal za odmerno leto 2020 in 2021 ter se bo uporabljal za naslednja odmerna leta od leta 2023 dalje.

V teh primerih davčni zavezanec plača dohodnino od dividend na podlagi odmerne odločbe, ki jo izda davčni organ.

Napoved in navodila, ki si jih lahko natisnete in uporabite za izpolnitev svojih davčnih obveznosti, se nahajajo na [spletni strani FURS.](https://edavki.durs.si/OpenPortal/Dokumenti/doh_odm_div20.n.sl.pdf" \t "_blank)

Napoved se lahko vloži tudi preko portala eDavki:

* brez digitalnega potrdila ([registrirate se z uporabo uporabniškega imena in gesla](https://edavki.durs.si/OpenPortal/Pages/Registration/UsernameRegistration.aspx)),
* z digitalnim potrdilom (SIGEN-CA, SIGOV-CA, POŠTA®CA, HALCOM CA, A NLB). Več o uporabi elektronskega davčnega poslovanja eDavki se lahko prebere na spletni strani: <https://edavki.durs.si/EdavkiPortal/PersonalPortal/Pages/Login/Login.aspx?ReturnUrl=%2fEdavkiPortal%2fPersonalPortal%2fPages%2fStartPage%2fStartPage.aspx>.
  1. Način uveljavljanja zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev

Davčni zavezanec lahko v skladu s 329.b členom Zakona o davčnem postopku – ZDavP-2 uveljavlja zmanjšanje izplačane vrednosti za nabavno vrednost odsvojenih delnic ali deležev, ki se določi v skladu z 98. členom ZDoh-2. Pri tem je treba upoštevati LIFO metodo (last in first out). V kolikor je davčni zavezanec delnice ali deleže družbe pridobival na različne datume, se šteje, da je odsvojil zadnje pridobljene delnice ali deleže. Odsvojitev delnic ali deležev po 6. točki četrtega odstavka 90. člena ZDoh-2 ne šteje za odsvojitev kapitala po poglavju III.6.3 (Dobiček iz kapitala) ZDoh-2.

Zmanjšanje izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic ali deležev družbe za nabavno vrednost odsvojenih delnic ali deležev se lahko uveljavlja različno, v odvisnosti ali obravnavano izplačilo izvede:

1. oseba, ki se šteje za plačnika davka

V primeru, ko dohodnino od dividend izračuna plačnik davka v obračunu davčnega odtegljaja, davčni zavezanec, ki uveljavlja zmanjšanje izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev, o tem pred izplačilom dohodka pisno obvesti plačnika davka. [V obvestilu](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=obvestilo_dividende_zmanjsanje_vrednosti_fo) mora navesti osebne in druge podatke, ki omogočajo njegovo identifikacijo ter podatke o odsvojenih delnicah oziroma deležih, času in načinu pridobitve ter njihovi nabavni vrednosti.

Če davčni zavezanec plačnika davka ni obvestil o uveljavljanju zmanjšanja izplačane vrednosti delnic ali deležev skladno s predhodno navedenim, ali če plačnik davka obvestila ni upošteval pri izračunu dohodnine v obračunu davčnega odtegljaja, odtegnitvi in plačilu davčnega odtegljaja, lahko davčni zavezanec uveljavlja zmanjšanje izplačane vrednosti delnic ali deležev v treh mesecih od izplačila vrednosti delnic ali deležev s [pisnim zahtevkom](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=zahtevek_zmanjsanje_vrednosti_delnic_delezev_fo) pri davčnem organu. V zahtevku mora navesti osebne in druge podatke, ki omogočajo njegovo identifikacijo, podatke o odtegnjenem davčnem odtegljaju ter podatke o odsvojenih delnicah oziroma deležih, času in načinu pridobitve ter njihovi nabavni vrednosti.

Davčni organ odloči o poračunu odtegnjenega davčnega odtegljaja na podlagi uveljavljanja zmanjšanja izplačane vrednosti delnic ali deležev s pisnim zahtevkom v 60 dneh od dneva predložitve pisnega zahtevka.

Podatki, ki jih mora davčni zavezanec navesti v pisnem obvestilu in pisnem zahtevku, so določeni v [Pravilniku o izvajanju Zakona o davčnem postopku](http://www.pisrs.si/Pis.web/pregledPredpisa?id=PRAV7927), in sicer v 86.p in 86.r členu.

Obrazec »[Obvestilo za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=obvestilo_dividende_zmanjsanje_vrednosti_fo)« in »[Zahtevek za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev«](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=zahtevek_zmanjsanje_vrednosti_delnic_delezev_fo) sta objavljena na spletni strani Finančne uprave RS.

Če davčni organ ugotovi, da je davčni zavezanec v [Obvestilu za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=obvestilo_dividende_zmanjsanje_vrednosti_fo) navedel neresnične ali nepravilne ali nepopolne podatke, in plačnik davka davčnega odtegljaja zato ni odtegnil in plačal, ali ga ni odtegnil in plačal pravilno, davčni odtegljaj v delu, ki ni bil odtegnjen in plačan, s pripadajočimi dajatvami bremeni davčnega zavezanca (prejemnika izplačane vrednosti delnic ali deležev).

1. oseba, ki se ne šteje za plačnika davka

V primeru, ko dohodnino od dividend izračuna davčni organ v odločbi, izdani na podlagi napovedi zavezanca, davčni zavezanec, ki uveljavlja zmanjšanje izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deleže družbe za nabavno vrednost odsvojenih delnic ali deležev, zmanjšanje uveljavlja v [**Napovedi za odmero dohodnine od dividend za leto \_\_\_\_**](http://www.pisrs.si/Pis.web/npb/2019-01-3651-p8.pdf)**.**.

* 1. Obveznost poročanja o odkupih lastnih poslovnih deleže s strani notarjev

Na podlagi [Pravilnika o dostavi podatkov za odmero dohodnine od dobička iz kapitala od odsvojitve vrednostnih papirjev in drugih deležev ter investicijskih kuponov in podatkov o naknadnih vplačilih ter kapitalskih deležih družbenikov v osebnih družbah](http://pisrs.si/Pis.web/pregledPredpisa?id=PRAV13933) morajo notarji poročati Finančni upravi RS tudi **odkupih lastnih poslovnih deležev do 31. januarja tekočega leta za preteklo leto.** Več o tem v dokumentu na naslovu [Usmeritve\_pri\_dostavi\_podatkov\_KP-KDVP\_-\_za\_notarje.docx (live.com)](https://view.officeapps.live.com/op/view.aspx?src=https%3A%2F%2Fwww.fu.gov.si%2Ffileadmin%2FInternet%2FDavki_in_druge_dajatve%2FPodrocja%2FDohodnina%2FDohodek_iz_kapitala%2FOpis%2FUsmeritve_pri_dostavi_podatkov_KP-KDVP_-_za_notarje.docx&wdOrigin=BROWSELINK).

3.0. PRIMERI IZRAČUNOV UVELJAVLJANJA ZMANJŠANJA IZPLAČANE VREDNOSTI DELNIC ALI DELEŽEV

3.1. Primer 1

P1: Dne 30. 5. 1996: Ustanovitev družbe (A), delež družbenika 10 %, nominalni znesek v osnovnem kapitalu (OK) v višini 2.450,00 EUR.

P2: Dne 15. 11. 2011: Nakup deleža (B), pridobljeni delež 10 %, nominalni znesek v OK višini 2.450,00 EUR, nabavna cena 57.000,00 EUR.

P3: Dne 16. 11. 2011: Nakup deleža (B), pridobljeni delež 8 %, nominalni znesek v OK višini 1.960,00 EUR, nabavna cena 50.000,00 EUR.

Celotni OK družbe v nominalnem znesku znaša 24.500,00 EUR (dva družbenika fizični osebi, v deležu 28 % in 72 %).

Družba v trenutku odsvojitve nima lastnega poslovnega deleža.

O1: Dne 25. 4. 2020 družba od družbenika, ki ima 28 % delež družbe, odkupi 9 % delež v družbi oziroma 32,1429 % družbenikovega deleža v družbi, v izplačani vrednosti 81.700,00 EUR.

P: pridobitev

O: odsvojitev

Primer izračuna in izpolnjene tabele, ki je sestavni del Obvestila za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev,Zahtevka za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev ter v Napovedi za odmero dohodnine od dividend.

* Datum odsvojitve delnic oziroma deležev družbe: 25. 4. 2020
* Naziv družbe ali ISIN koda, trgovalna koda ali naziv delnice: Družba A
* Količina delnic ali odstotek deleža v družbi, ki jih ima zavezanec v družbi: 28 %
* Količina delnic ali odstotek deleža v družbi, ki jih zavezanec odsvoji: 9 %
* Nominalni znesek celotnega osnovnega kapitala družbe (v eur): 24.500,00 EUR

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | PRIDOBITEV | | | | | ODSVOJITEV | | | |
| Zap.  št. | Datum  pridobitve | Način  pridobitve\* | Količina pridobljenih delnic ali % pridobljenega deleža v deležu družbenika | Nominalni znesek vplačila oz. vrednost pridobljenih delnic ali deleža ( v EUR) | Nabavna vrednost ob pridobitvi (EUR) | Količina odsvojenih delnic ali % odsvojenega deleža v deležu družbenika družbe | Nominalni znesek vplačila oz. vrednost odsvojenih delnic ali deleža družbe (EUR) | Nabavna vrednost  odsvojenih delnic oziroma deleža (v EUR) | Znesek (bruto) izplačane vrednosti delnic oziroma deležev (v EUR) |
|  | 1 | 2 | 3 | 4 | 5 | 6 | 7 | 8 | 9 |
| 1. | 16.11.2011 | B | 28,5714 | 1.960,00 | 50.000,00 | 28,5714 | 1.960,00 | 50.000,00 |  |
| 2. | 15.11.2011 | B | 35,7143 | 2.450,00 | 57.000,00 | 3,5715 | 245,00 | 5.700,00 |  |
| 3. | 30.5.1996 | A | 35,7143 | 2.450,00 | 2.450,00 | / |  |  |  |
|  |  | SKUPAJ: | 100 | 6.860,00 | 109.450,00 | 32,1429 | 2.205,00 | 55.700,00 | 81.700,00 |

Znesek (bruto) izplačane vrednosti deležev iz stolpca 9 (81.700,00 EUR), zmanjšan za nabavno vrednost odsvojenih delnic iz stolpca 8 (55.700,00 EUR), znaša 26.000,00 EUR.

Družba od družbenika odkupi 9 % deleža družbe oziroma 32,1429 % ((2.205,00/6.860,009\*100) družbenikovega deleža v družbi, nominalna vrednost katerega je 2.205,00 EUR (24.500,00 EUR x 9)/100 = 2.205,00 EUR), ki ga je pridobil na različne datume. Upoštevaje LIFO metodo to pomeni, da je družbenik najprej odsvojil delež, pridobljen z nakupom (1.960,00 EUR) v celoti in nato del deleža (245,00 EUR) pridobljenega z nakupom dan prej (2.205 EUR - 1.960 EUR=245 EUR).

Ker je družbenik po odkupu lastnega poslovnega deleža ostal lastnik 19 % deleža, se opravi preračun nabavne vrednosti na odsvojeni del deleža (9 % oz. 32,1429 %), in sicer je nabavna vrednost za del odsvojenega deleža družbenika, ki ga je pridobil z nakupom 16.11.2011 enaka 50.000 EUR, nabavna vrednost za del odsvojenega deleža družbenika, ki ga je prav tako pridobil z nakupom en dan prej (15.11.2011), pa je enaka 5.700,00 EUR ((245/2.450,00)\*100=10 %); 10 % od nabavne vrednosti 57.000 EUR odsvojenega deleža.

S prodajo 9 % deleža v družbi oz. 32,1429 % svojega deleža v družbi ((9/28)\*100), dne 25. 4. 2020 (nominalna vrednost 2.205,00 EUR), se odsvoji delež:

* Z dne 16. 11. 2011 v celoti 2.205,00 – 1.960,00 = 245,00 100 %, kar pomeni, da se upošteva 100 % nabavne vrednosti v višini 50.000,00 EUR.
* Z dne 15. 11. 2011 delno 2.450,00 – 245,00= 2.205,00……………((245/2.450)\*100) 10 %, kar pomeni, da se upošteva 10% od nabavne vrednosti 57.000,00 EUR, kar predstavlja 5.700,00 EUR.

Davčna osnova je 81.700,00 - 55.700,00 = 26.000,00 EUR.

1. Vrednost deleža, izplačana v enkratnem znesku

Davčna obveznost: 6.500,00 EUR

81.700,00 - 55.700,00 = 26.000,00 EUR.

26.000 EUR \* 25 % (stopnja, veljavna v letu 2023) = 6.500,00 EUR

1. Vrednost deleža, izplačana v treh obrokih

Davčna obveznost posameznega obroka: 2.166,67 EUR

27.233,33 – 18.566,67 = 8.666,66 EUR

8.666,66 EUR \* 25 % (stopnja, veljavna v letu 2023) = EUR

81.700/3 = 27.233,33 EUR

55.700/3 = 18.566,67 EUR

3.2. Primer 2

P1: Dne 30. 5. 1996: Ustanovitev družbe (A), delež družbenika 10 %, nominalni znesek v osnovnem kapitalu (OK) v višini 2.450,00 EUR.

P2: Dne 16. 11. 2011: Nakup deleža (B), pridobljeni delež 18%, nominalni znesek v OK višini 4.410,00 EUR, nabavna cena 110.000,00 EUR.

Celotni OK družbe nominalni znesek 24.500,00 EUR (dva družbenika fizično osebi v deležu 28 % in 72%).

Družba v trenutku odsvojitve nima lastnega poslovnega deleža.

O1: Dne 25. 4. 2020 družba od družbenika, ki ima 28% delež družbe, odkupi 27% delež v družbi oziroma 96,4286% družbenikovega deleža v družbi, v izplačani vrednosti 400.000,00 EUR.

Tržna vrednost družbe na dan 1. 1. 2006 v višini 3.800.000,00 EUR (4. odst. 152. čl. ZDoh-2).

P: pridobitev

O: odsvojitev

Primer izračuna in izpolnjene tabele, ki je sestavni del Obvestila za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev,Zahtevka za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev ter v Napovedi za odmero dohodnine od dividend.

Datum odsvojitve delnic oziroma deležev družbe: 25. 4. 2020

Naziv družbe ali ISIN koda, trgovalna koda ali naziv delnice: Družba A

Količina delnic ali odstotek deleža v družbi, ki jih ima zavezanec v družbi: 28 %

Količina delnic ali odstotek deleža v družbi, ki jih zavezanec odsvoji: 27 %

Nominalni znesek celotnega osnovnega kapitala družbe (v eur): 24.500,00 EUR

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | PRIDOBITEV | | | | | ODSVOJITEV | | | |
| Zap.  št. | Datum  pridobitve | Način  pridobitve\* | Količina pridobljenih delnic ali % pridobljenega deleža v deležu družbenika | Nominalni znesek vplačila oz. vrednost pridobljenih delnic ali deleža ( v EUR) | Nabavna vrednost ob pridobitvi (EUR) | Količina odsvojenih delnic ali % odsvojenega deleža v deležu družbenika družbe | Nominalni znesek vplačila oz. vrednost odsvojenih delnic ali deleža družbe (EUR) | Nabavna vrednost  odsvojenih delnic oziroma deleža (v EUR) | Znesek (bruto) izplačane vrednosti delnic oziroma deležev (v EUR) |
|  | 1 | 2 | 3 | 4 | 5 | 6 | 7 | 8 | 9 |
| 1. | 16.11.2011 | B | 64,2857 | 4.410,00 | 110.000,00 | 64,2857 | 4.410,00 | 110.000,00 |  |
| 2. | 30.5.1996 | A | 35,7143 | 2.450,00 | 380.000,00\* | 32,1429 | 2.205,00 | 342.000,00 |  |
|  |  | SKUPAJ: | 100 | 6.860,00 | 490.000,00 | 96,4286 | 6.615,00 | 452.000,00 | 400.000,00 |

Znesek (bruto) izplačane vrednosti deležev iz stolpca 9 (400.000,00 EUR), zmanjšan za nabavno vrednost odsvojenih delnic iz stolpca 8 (452.000,00 EUR), znaša 0 EUR.

Družba od družbenika odkupi 27% delež v družbi oziroma 96,4286 % družbenikovega deleža v družbi, nominalna vrednost katerega je 6.615,00 EUR ((24.500 EUR x 27)/100 = 6.615,00 EUR), ki ga je davčni zavezanec pridobil na različne datume (16. 11. 2011 in 30. 5. 1996). Upoštevaje LIFO metodo to pomeni, da je družbenik najprej odsvojil delež, pridobljen z nakupom (B), dne 16. 11. 2011 (4.410,00 EUR), v celoti in nato del deleža, pridobljenega ob ustanovitvi (A), dne 30. 5. 1996, v višini 2.205,00 EUR (6.860,00 x 32,1429/100).

Ker je družbenik po odkupu lastnega poslovnega deleža ostal lastnik 1 % deleža, se opravi preračun nabavne vrednosti na odsvojeni del deleža (27%), in sicer je nabavna vrednost za del odsvojenega deleža družbenika, ki ga je pridobil z nakupom (B) enaka 110.000,00 EUR, nabavna vrednost za del odsvojenega deleža družbenika, ki ga pridobil ob ustanovitvi družbe, pa je enaka 342.000,00 EUR\*.

Ocenjena vrednost družbe na dan 1. 1. 2006 je v višini 3.800.000,00 EUR.

\*Nabavna (tržna) vrednost odsvojenega deleža, ki ga je pridobil ob ustanovitvi družbe pred 1. 1. 2003, preračunana na 10 % delež družbenika v osnovnem kapitalu (OK), je 380.000,00 EUR ((3.800.000\*10)/100). Nabavna (tržna) vrednost, preračunana na 9 % delež družbenika v OK oziroma 90 % nabavne vrednosti družbenikovega deleža v družbi, pridobljenega na dan 30. 5. 1996 je 342.000,00 EUR ((380.000,00 \* 90)/100)=342.000,00 EUR).

S prodajo 27% deleža v družbi, dne 25. 5. 2020 (nominalna vrednost 6.615,00 EUR), se odsvoji delež:

* Z dne 16. 11. 2011 v celoti 6.615,00 – 4.410,00=2.205,00 ((4.410,00/4.410,00) \* 100) 100 %, kar pomeni, da se upošteva 100 % nabavne vrednosti v višini 110.000,00 EUR.
* Z dne 30. 5. 1996 delno 2.450,00 – 2.205,00= 245,00……………((2.205,00/2.450)\*100) 90 %, kar pomeni, da se upošteva 90 % od nabavne vrednosti, preračunane na dan 1. 1. 2006 (380.000,00 EUR), kar predstavlja 342.000,00 EUR.

Davčna osnova je 400.000,00 EUR – 452.000,00 EUR = 0 EUR

3.3. Primer 3

P1: Dne 30. 5. 1996: Ustanovitev družbe (A), delež družbenika 50%, vložek družbenika v višini 3.500,00 EUR.

P2: Dne 15. 11. 2011: Povečanje kapitala z lastnimi sredstvi (C), vložek družbenika v višini 7.000 EUR.

Osnovni kapital družbe znaša 21.000,00 EUR.

O1: Dne 17. 11. 2020 družbenik odsvoji 10 % delež v družbi oziroma 20 % družbenikovega deleža v družbi, za kupnino 395.000,00 EUR.

O2: Dne 25. 12. 2020 družba od družbenika, ki ima 40 % delež družbe, odkupi 30 % deleža celotne družbe oziroma 75 % družbenikovega deleža v družbi, v izplačani vrednosti v višini 50.000,00 EUR

P: pridobitve

O: odsvojitve

**1. KORAK:** Dne 17. 11. 2020 družbenik odsvoji 10 % delež v družbi oziroma 20 % družbenikovega deleža v družbi, za kupnino 395.000,00 EUR. Z uporabo FIFO metode je treba ugotoviti, s kolikšnem deležem družbe razpolaga družbenik po odsvojitvi 17. 11. 2020.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | PRIDOBITEV | | | | | ODSVOJITEV | | | | |
| Zap.  št. | Datum  pridobitve | Način  pridobitve\* | Količina pridobljenih delnic ali % pridobljenega deleža v deležu družbenika | Nominalni znesek vplačila oz. vrednost pridobljenih delnic ali deleža ( v EUR) | Nabavna vrednost ob pridobitvi (EUR) | Količina odsvojenih delnic ali % odsvojenega deleža v deležu družbenika družbe | Nominalni znesek vplačila oz. vrednost odsvojenih delnic ali deleža družbe (EUR) | Nabavna vrednost  odsvojenih delnic oziroma deleža (v EUR) |  |  |
|  | 1 | 2 | 3 | 4 | 5 | 6 | 7 | 8 |  |  |
| 1. | 30.5.1996 | A | 33,3333 | 3.500,00 | 3.500,00 | 20 | 2.100,00 | 2.100,00 |  |  |
| 2. | 15.11.2011 | C | 66,6667 | 7.000,00 | 7.000,00 |  |  |  |  |  |
|  |  |  | 100 | 10.500,00 | 10.500,00 | 20 | 2.100,00 | 2.100,00 |  |  |

1. **KORAK:** Dne 25. 12. 2020 družba od družbenika, ki ima 40 % delež družbe, odkupi 30 % deleža celotne družbe oziroma 75 % družbenikovega deleža v družbi, v izplačani vrednosti v višini 50.000,00 EUR.

Primer izračuna in izpolnjene tabele, ki je sestavni del Obvestila za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev,Zahtevka za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev ter v Napovedi za odmero dohodnine od dividend.

Datum odsvojitve delnic oziroma deležev družbe: 25. 12. 2020

Naziv družbe ali ISIN koda, trgovalna koda ali naziv delnice: Družba A

Količina delnic ali odstotek deleža v družbi, ki jih ima zavezanec v družbi: 40%

Količina delnic ali odstotek deleža v družbi, ki jih zavezanec odsvoji: (10%) 30%

Nominalni znesek celotnega osnovnega kapitala družbe (v eur): 21.000,00 EUR

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | PRIDOBITEV | | | | | ODSVOJITEV | | | |
| Zap.  št. | Datum  pridobitve | Način  pridobitve\* | Količina pridobljenih delnic ali % pridobljenega deleža v deležu družbenika | Nominalni znesek vplačila oz. vrednost pridobljenih delnic ali deleža ( v EUR) | Nabavna vrednost ob pridobitvi (EUR) | Količina odsvojenih delnic ali % odsvojenega deleža v deležu družbenika družbe | Nominalni znesek vplačila oz. vrednost odsvojenih delnic ali deleža družbe (EUR) | Nabavna vrednost  odsvojenih delnic oziroma deleža (v EUR) | Znesek (bruto) izplačane vrednosti delnic oziroma deležev (v EUR) |
|  | 1 | 2 | 3 | 4 | 5 | 6 | 7 | 8 | 9 |
| 1. | 15.11.2011 | C | 83,3333 | 7.000,00 | 7.000,00 | 75 | 6.300,00 | 6.300,00 |  |
| 2. | 30.5.1996 | A | 16,6667 | 1.400,00 | 1.400,00 |  |  |  |  |
|  | SKUPAJ: |  | 100% | 8.400,00 | 8.400,00 | 75 | 6.300,00 | 6.300,00 | 50.000,00 |

Znesek (bruto) izplačane vrednosti deležev iz stolpca 9, zmanjšan za nabavno vrednost odsvojenih delnic iz stolpca 8, znaša 43.700,00 EUR.

Družba od družbenika odkupi 30 % delež v družbi oziroma 75 % družbenikovega deleža v družbi ((30/40)\*100), nominalna vrednost katerega je 6.300,00 EUR ((8.400,00 EUR x 40)/100 = 6.300,00 EUR), ki ga je davčni zavezanec pridobil na različne datume. Upoštevaje LIFO metodo to pomeni, da je družbenik najprej odsvojil delež, pridobljen s povečanjem osnovnega kapitala z lastnimi sredstvi (C)), dne 15. 11. 2011 (6.300,00 EUR).

Ker je družbenik po odkupu lastnega poslovnega deleža ostal lastnik 10 % deleža v družbi, se opravi preračun nabavne vrednosti na odsvojeni del deleža 30 % oz. 75 % družbenikovega deleža v družbi. Nabavna vrednost za del odsvojenega deleža družbenika, ki ga je pridobil s povečanjem osnovnega kapitala z lastnimi sredstvi, dne 15. 11. 2011, znaša 6.300,00 EUR.

S prodajo 30 % deleža v družbi oz. 75 % družbenikovega deleža v družbi, dne 25. 5. 2020, se odsvoji delež, pridobljen dne 15. 11. 2011, pri tem se upošteva nabavna vrednost odsvojenih delnic v višini 6.300,00 EUR.

Davčna osnova je 50.000,00 EUR - 6.300,00 EUR = 43.700,00 EUR

3.4. Primer 4

P1: Dne 30. 5. 1996: Ustanovitev družbe (A), delež družbenika 100%, vložek družbenika v višini 2.450,00 EUR.

P2: Dne 15. 11. 2011: Povečanje kapitala z lastnimi sredstvi (C), vložek družbenika v višini 2.450,00 EUR.

P3: Dne 16. 11. 2011: Povečanje kapitala iz sredstev družbe (D), v višini 50.000,00 EUR.

Celotni osnovni kapital (OK) družbe v nominalnem znesku znaša 54.900,00 EUR.

O1: Dne 17. 11. 2020: družba od družbenika odkupi lastni poslovni delež v višini 40 % deleža družbe, ki predstavlja hkrati 40 % delež družbenikovega deleža, v izplačani vrednosti 21.960,00 EUR.

O2: Dne 25. 12. 2020 družbenik odsvoji 9 % delež v družbi, za kupnino 81.700,00 EUR.

Ocenjena vrednost družbe na dan 1. 1. 2006 v višini 3.800.000,00 EUR.

P: pridobitve

O: odsvojitve Primer izračuna in izpolnjene tabele, ki je sestavni del Obvestila za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev,Zahtevka za uveljavljanje zmanjšanja izplačane vrednosti delnic ali deležev v primeru odsvojitve delnic ali deležev v okviru pridobivanja lastnih delnic oziroma deležev družbe za nabavno vrednost odsvojenih delnic ali deležev ter v Napovedi za odmero dohodnine od dividend.

Datum odsvojitve delnic oziroma deležev družbe: 17. 11. 2020

Naziv družbe ali ISIN koda, trgovalna koda ali naziv delnice: Družba A

Količina delnic ali odstotek deleža v družbi, ki jih ima zavezanec v družbi: 100 %

Količina delnic ali odstotek deleža v družbi, ki jih zavezanec odsvoji: 40 %

Nominalni znesek celotnega osnovnega kapitala družbe (v eur): 54.900,00 EUR

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | PRIDOBITEV | | | | | ODSVOJITEV | | | |
| Zap.  št. | Datum  pridobitve | Način  pridobitve\* | Količina pridobljenih delnic ali % pridobljenega deleža v deležu družbenika | Nominalni znesek vplačila oz. vrednost pridobljenih delnic ali deleža ( v EUR) | Nabavna vrednost ob pridobitvi (EUR) | Količina odsvojenih delnic ali % odsvojenega deleža v deležu družbenika družbe | Nominalni znesek vplačila oz. vrednost odsvojenih delnic ali deleža družbe (EUR) | Nabavna vrednost  odsvojenih delnic oziroma deleža (v EUR) | Znesek (bruto) izplačane vrednosti delnic oziroma deležev (v EUR) |
|  | 1 | 2 | 3 | 4 | 5 | 6 | 7 | 8 | 9 |
| 1. | 16.11.2011 | D | 91,0746 | 50.000,00 | 50.000,00 | 40 | 21.960,00 | 0 |  |
| 2. | 15.11.2011 | C | 4,4627 | 2.450,00 | 2.450,00 | 0 | 0 |  |  |
| 3. | 30.5.1996 | A | 4,4627 | 2.450,00 | 2.450,00 | 0 | 0 |  |  |
|  |  |  | 100 | 54.900,00 | 54.900,00 | 40 % | 21.960,00 | 0 | 21.960,00 |

Znesek (bruto) izplačane vrednosti deležev iz stolpca 9, zmanjšan za nabavno vrednost odsvojenih delnic iz stolpca 8, znaša 21.960,00 EUR.

Družba od družbenika odkupi 40 % delež v družbi, nominalna vrednost katerega je 21.960,00 EUR ((54.900,00 EUR x 40)/100 = 21.960,00 EUR), ki ga je davčni zavezanec pridobil na različne datume (16. 11. 2011, 15.11.2011 in 30. 5. 1996), v izplačani vrednosti 21.960,00 EUR.

Upoštevaje LIFO metodo to pomeni, da je družbenik najprej odsvojil delež, pridobljen s povečanjem osnovnega kapitala iz sredstev družbe (D), dne 16. 11. 2011 (21.960,00 EUR), v celoti.

Ker je družbenik po odkupu lastnega poslovnega deleža ostal lastnik 60 % deleža, se opravi preračun nabavne vrednosti na odsvojeni del deleža (40 %), in sicer je nabavna vrednost za del odsvojenega deleža družbenika, ki ga je pridobil s povečanjem osnovnega kapitala iz sredstev družbe enaka 0 EUR.

Davčna osnova je 21.960,00 - 0= 21.960,00 EUR.